JohanHeinsen/ENO huggingface dataset:
Odense Adresse-Contoirs Efterretninger, 1846-07-29
Jfølge Begjæring af Proprietair Sørensen til Lundsgaard, bliver Mandagen den 17 August næstkommende, Middag Kl. 12, afholdt een eneste offentlig Auction over bemeldte hans eiende og iboende Gaard, beliggende i Sindberg Sogn, omtrent 1 1/2 Miil fra Veile og tæt ved Landeveien fra Veile til Viborg, i en meget behagelig Egn. Gaarden, der skylder af Hartkorn efter den nye Matricul for 7 Tdr. 2 Skpr. 1 Fdkr. 1 1/2 Alb., har et Underliggende af 72 Tdr. Land geometrisk Maal fortrinlige Jorder, taxerede fra 12 til 18, og 6 a 7 Tdr. Land bevoxet med Skov, foruden overflødig Tørveskiær. Udsæden har været saaledes: 8 Tdr. Land med Hvede og Rug, 10 Tdr. med Byg, 21 Tdr. med Havre og Blandkorn og 6 Tdr. med Raps, hvorhos der er lagt 10 Tdr. Kartofler, og tegner Sæden særdeles godt. Besætningen er 5 26 Heste, 20 Malkekoer og 6 Stkr. Ungqvæg, samt 8 a 10 Faar. Eiendommen, hvis Bygninger ere gode, tildeels teglhængte og afgive Bopæl for en Familie udenfor Bondestanden, og derhos forsynet med en god Hauge med mange Frugttræer, kan tiltrædes 14 Dage efter Auctionen, og Pengeconditionerne blive meget favorable, dog bemærkes det, at 2000 Rbd. forlanges udbetalte ved Hammerslaget, eller, imod sikker Caution, ved Tiltrædelsen. Conditioner og Adkomstbreve ligge til Eftersyn hos Undertegnede og i den sælgende Gaard, hvor Auctionen ogsaa afholdes. Lysthavende indbydes. Herredsfogderiet for Nørvang Torrild Herreder i Veile den 16 Juli 1816.
Odense Adresse-Contoirs Efterretninger, 1846-07-29
Fyens Stiftsavis, udgives i Odense 5 a 6 Gange ugentlig. Trykt med Hurtigpresse.
Odense Adresse-Contoirs Efterretninger, 1846-07-30
Jndhold. Udlandet. Storbrittannien. Frank ninger. Stænderforsamlingen i Roeskilde. Blandinger
Odense Adresse-Contoirs Efterretninger, 1846-07-30
Udlandet. Storbrittannien. Debatten angaaende den nye Sukkerlov skulde være begyndt den 24ds., men den blev udsat paa Grund af at Premierministeren havde faaet Efterretning om at hans ældre Broder, Lord George Russel, var død i Genua. Den Afdøde var den næstældste Søn af den afdøde Hertug af Bedford (Lord John var den Yngste af de tre Brødre). Han deeltog i Slaget ved Talavera og var tilsidst Adjutant hos Hertugen af Wellington. J Fredsaarene slog han ind i den diplomatiske Carriere og var efterhaanden Gesandt i Lissabon, Stuttgart og Berlin.
Odense Adresse-Contoirs Efterretninger, 1846-07-30
Frankerig. Moniteuren forkynder Udnævnelsen af 24 nye Patrs. Jblandt disse ere tre lærde Medlemmer af Jnstitutet, Flourens, Poinsot og Troplong, den fra sin Mission til China bekjendte La grene, flere forhenværende Deputerede samt endelig adskillige Generallieutenanter.
Odense Adresse-Contoirs Efterretninger, 1846-07-30
Haytis Præsident Riche har bevilget 5000 Piastre som Skadesløsholdelsessum for den af den forrige Præsident voldelig uddrevne franske Undersaat, Dubrac.
Odense Adresse-Contoirs Efterretninger, 1846-07-30
Den gode Forstaaelse med Frankerig er saaledes gjenoprettet og Generalconsulen Levasseur har atter heiset sit Flag i Port-au-Prince, hvor det saluteredes med 21 Kanonskud.
Odense Adresse-Contoirs Efterretninger, 1846-07-30
Norge. Fra Christiania skrives: Da det den 29 f. M. om Eftermiddagen trak op med svære Regn og Tordenbygger, gik Manden Ole Helgesen og Drengen Thorbjørn Hognesen Kl. henimod 4 ud i Marken for at opsøge en Deel savnede Faar. De hørte hjemme paa Gaarden Dommedal i Sunds Sogn, og just som de havde fundet Faarene, henved 30 Stykker, kastedes disse alle omkuld, idet et Lyn slog ned i en Fyrrestub, omkring hvilken de stode, og i samme Øieblik et vældigt Tordenstrald gjennemrystede Luften. Thorbjørn faldt bevidstløs ned og laae over 1/4 Time i Afmagt, men vaagnede da op med Graad og Forfærdelse, dog uden at have lidt nogen synlig Skade; Ole derimod, som stod ganske nærved Stubben, følte sig strax rammet i høire Fod og Arm, og faldt øieblikkelig i Knæ paa den trufne Side, men tabte, skjøndt meget forvirret, dog ikke aldeles Bevidstheden, og blev i bøiet Stilling staaende paa den venstre Fod. Temmelig fortumlet reiste han sig dog efter kort Tids Forløb ganske op, og barbenet som han var, opdagede han strax, at den høire smertende Fod var blaa især paa Læggen. Ogsaa Faarene begyndte efterhaanden at reise sig - paa 11 nær (hvilke forbleve livløse). Man kunde imidlertid ikke opdage noget Mærke paa, at nogen af dem var rammet af selve Straalen, ligesom heller ikke Svovlstank var at fornemme hos dem; og da Man strax fik Blodet af Kjødet, der saae godt ud, blev dette af vedkommende Eier benyttet. Morgenen derpaa herskede i samme Trakt et endnu langvarigere Tordenveir med hyppige Lyn og svære Skrald uden at Skade deraf er bekjendt.
Odense Adresse-Contoirs Efterretninger, 1846-07-30
Fædrelandet. Offentlige Foranstaltninger. En Parolbefaling af den 27 Juli 1846 lyder saaledes: Mandagen den 3 August agte Vi at tiltræde Vor Reise til Wück30 Juli 1846.
Odense Adresse-Contoirs Efterretninger, 1846-07-30
Norge. Fædrelandet. Offentlige Foranstaltdense. paa Fohr. Vi befale i den Anledning Følgende: a) Under Vor forestaaende Fraværelse skal den hele bevæbnede Magt i Sjællands Generalcommando, Borgervæbningen saavelsom Linietropperne, uden Undtagelse, staae under den commanderende Generals Befaling. b) Generalcommanderne have eengang ugentlig at indmelde til Os, hvad der i hver af samme maatte være forefaldet, der kunde fortjene Vor allerhøieste Opmærksomhed; iøvrigt er det en Selvfølge, at de commanderende Generaler i overordentlige Tilfælde paa eget An og Tilsvar have at træffe de Forholdsregler, hvilke Omstændighederne maatte kræve, og dernæst strax at indberette til Os de af dem trufne Foranstaltninger; c) Alle til Generalcommanden indgaaende Ansøgninger, hvis Afgjørelse er afhængig af Vor allerhøieste Resolution, indsendes til Bureauet for Armeens Commando sager. Saadanne Ansøgninger derimod, paa hvilke der ifølge de gjældende Anordninger kan resolveres af Vore Collegier, eller som sortere under et saadant, sendes til videre Afgjørelse til vedkommende Collegium. d)
Odense Adresse-Contoirs Efterretninger, 1846-07-30
Alle Maanedslister, Rapporter og Meldinger, der ifølge de bestaaende befalinger skulle indgives, indsendes til Bureauet for Armeens Commandosager; dog skal hver Generalcommando den 1ste i hver Maaned indsende en Styrkeliste over de samme underlagte Tropper, tilligemed Ugerapporten directe til Os.
Odense Adresse-Contoirs Efterretninger, 1846-07-30
Hvad Skiftejurisdictionen angaaer, har den kongl. Commissarius særdeles fyldestgjørende udtalt de gode Følger, der efter hans Erfaring og Formening flyde af, at den bliver hos Godseieren; jeg har dertil ikke Ander at føie, end at min Erfaring ganske stemmer med hans; ogsaa synes det mig, naar jeg afseer fra det almindelige Princip, hvortil Proponenten bestandig kommer tilbage, at det brister ham paa alle Beviser for, at Godseiernes Skifteforvaltning har medført nogensomhelst væsentlig (Sluttes.) Ulempe for de Paagjældende.
Odense Adresse-Contoirs Efterretninger, 1846-07-30
Blandinger. Det kongl. aabne Brev af 8 Juli d. A. er fra Cöllnsche Zeitung, blevet oversat i Journal des Debats, som indleder det med følgende Ord: "Spørgsmaalet om Arvefølgen i de tydske Hertugdom mer, der ere forenede med Danmarks Krone, et Spørgsmaal, der i den senere Tid har givet Anledning til en heftig Polemik i dette Land, som har fundet Echo i flere af de tydske constitutionelle Staters Stænderforsamlinger, har nyligen, og det endogsaa tidligere end Man ventede, fundet en Løsning af de vigtigste Deele. Hs. Durchl. Landgrev Wilhelm af Hessen med Gemalinde have, efter et Besøg hos Hertugen af Glücksborg paa Slottet i Kiel, begivet sig til det landgrevelige Gods Panker i Holsteen.
Odense Adresse-Contoirs Efterretninger, 1846-07-30
Berl. Tidendes Efterretninger af 30 Juni fra Færøerne melde, at efter en mild Vinter og det herligste Foraar indtraf en usædvanlig regnfuld Sommer, som gjorde det umuligt for de Fleste at tilveiebringe fornødent Brændsel. Græsværten var usædvanlig frodig, men Kornet stod kun middelmaadig. Mæslingerne havde bortrevet adskillige Hundreder af alle Aldre og meget forhindret Fiskeriets Drift. Dog var det atter heldig begyndt og i den sidste Maaned vare gode Grindefangster blevne foretagne.
Odense Adresse-Contoirs Efterretninger, 1846-07-30
Den norske "Constitutionelle har nedlagt en høitidelig Protest mod de danske Blade, som ved at omtale Kong Oscars Besøg her, idelig have kaldt ham simpelthen den svenske Konge eller Kongen af Sverrig, og ikke, som de burde skrevet: den svensk norske eller norsk-svenske Konge, og Kongen af Sverrig og Norge eller Norge og Sverrig afvexlende. Det er unegtelig en ligesaa smuk som fiin Følelse, der har indgivet det norske Blad denne retfærdige Jndignation, og de, der ville fremme den skandinaviske Jdees Udvikling, maae vel skamme sig ved ikke at have været forsigtigere med at undgaae hvad der kan lede til alvorlige Collisioner, mellem de beslægtede Nationer. Vi erindre tydelig, at vi i Anelsen herom flere Gange have brugt begge Tillægsordene afvexlende, saaledes som den Constitutionelle med Rette kan fordre det, hvorfor vi ogsaa alvorligen maae beklage os over, at den kun undtager Fædrelandet, som det Blad, der i saa Henseende altid viser (Kbh.) den sømmelige Opmærksomhed.
Odense Adresse-Contoirs Efterretninger, 1846-07-30
Fra Nykjøbing paa Morsø skrives under 23 Juli: "J Dag lagdes Grundstenen til det nye Raad, Thing= og Arrest-Huus. Handlingen indlededes ved en Tale af Byfogden, Justitsraad Rummelhoff, hvori han udtalte det Ønske, at Rettens Pleie stedse her maatte have Retfærdigheden, ligesom Borgernes Raadslagning det almindelige Vel til Endemaal. Han yttrede at Bygningen her i saadant Øiemed symbolisk skulde styrkes derved at Kongens Navn nedlagdes paa Hjørnestenen, og sluttede med det Ønske at Kongen i en lang Række af Aar maatte see Landet blomstre, Retfærd og Borgerlykketrives, som er Maalet for hans utrættelige Stræben, og fryde sig ved herfra at modtage uhyklede Vidnesbyrd om Folkets Tak, Kjærlighed og Tillid. Et almindeligt: længe leve Vor elskede Konge, ledsaget af ofte gjentagne Hurraraab af den talrig tilstedeværende Forsamling, besvarede dette Ønske. Derpaa nedlagdes en ud graveret Sølvplade med Kongens Navnetræk og Datum, indsluttet i en Blykapsel, hvorover hver af Communalbestyrelsens Medlemmer indmurede en Steen. Nu fremtraadte Sognepræsten Hr. Dalhoff, og efter en smuk indledende Tale, nedbad Himlens Velsignelse over det Værk, der i denne Bygning skal udføres.
Odense Adresse-Contoirs Efterretninger, 1846-07-30
Fra Ringkjøbing skrives i Byens Avis under 22 ds. "Veirliget har i denne Maaned været foranderligt, hurtig afvexlende med Regn og Skyeluft, hvilket meget har forsinket Høbjergningen, der endnu ikke er halv til Ende. Avlen her i Egnen viser sig meget god.
Odense Adresse-Contoirs Efterretninger, 1846-07-30
Den saakaldte Rust, der viste sig nogen Tid paa Rugen, er nu tildeels forsvunden: formedelst Temperaturen er noget sjunket og Vindene have mere rørt sig; de angrebne Kjærner voxe godt og det gule rustagtige Støver næsten forsvunden. Havre og Byg staae i frodig Vegetation og det tidligste Saaede nærmer sig stærk Modenhed. J denne Maaned er her i Egnen falden næsten 3 Tommer Regn. J Formiddags havde vi et Tordenveir, der her i Sommer ellers har været sjældent. Et Par Miil nordvest herfra slog Lynilden ned i en Gaard, traf først Skorstenen, paa hvilken den afslog øverst nogle Rad Steen, gik med kjendeligt Spor i Soden, ned i denne, hvor en Pige stod ved Arnestedet, der først mærkede: at Jlden fløi omkring hende, blev meget forskrækket men tog ingen Skade, kun formærkede hun i Armene nogen Tid efter Virkningen af den himmelske Jld. Den electriske Straale gik ud af den aabne Skorsteen, gjennem Kjøkkenet og en lang Gang, foer derpaa op i en anden Skorsteen, som revnede og hvori den slog flere Huller. Efterat Straalen havde deelt sig, slog den et Stykke udaf Skorstenens Hjørne, splintrede et Stykke ud fra en Bjælke, som den kastede langt ud i Stuen, fløi derfra ud af et Vindue, uden at den antændte noget Sted. Hvor Lynets Bane gik, kunde Man tydeligen mærke en rødagtig amonikalsk Lugt, som følge af Lynets chemiske Jndvirkning paa Luftens Bestanddeele. J en Høstat, tæt udenfor et Huus, slog Lynet ned og antændte strax. Man kunde tydelig inde i Høstakken see, hvor det var gaaet ned i Jorden, da det der havde gjort flere Bevægelser, dog uden at efterlade nogen chemisk Virkning.
Odense Adresse-Contoirs Efterretninger, 1846-07-30
Sidstafvigte Løverdag Aften indtraf det sørgelige Tilfælde i Kjøbenhavn, at en fattig Kone blev overkjørt af den kallundborgske Diligence i Frederiksberggaden.
Odense Adresse-Contoirs Efterretninger, 1846-07-30
Det maa see løierligt ud med Postvæsenet i Ribe, da Byens Avis anfører, at der for kort Tid siden var Spørgsmaal om og naar der gik Personpost eller Dagvogn fra Snoghøi til Nyborg, hvilket ikke kunde besvares tilfredsstillende fra Postcontoiret.
Odense Adresse-Contoirs Efterretninger, 1846-07-30
Jfølge Berl. Tid, modtog Hr. Birkedommer Hjorth ved sin Afreise fra Frederiksværk til Løve Herred, hvorhen han er blevet forflyttet, af Frederiksværks Beboere et synligt Tegn paa den særdeles Agtelse han som Embedsmand og som Menneske bestandig har nydt iblandt dem, idet de forærede ham et smagfuld Taffeluhr, med tilhørende Mahogni=Piedestal med Jnskription: Den redelige og humane Embedsmand, til Erindring, om 15 Aars Embedsvirksomhed og velvilligt Samliv, af Frederiksværks Beboere.
Odense Adresse-Contoirs Efterretninger, 1846-07-30
J Thisted A. læses : En Flaske er inddrevet til Krick, hvori der laae et engelsk Visitkort med en "Mrs. MDairmids Adresse, Wellington street, Aberdeen."
Odense Adresse-Contoirs Efterretninger, 1846-07-30
Paa den anden Side af Kortet staaer en Begjæring om at Enhver, som det falder ihænde, ville bekjendtgjøre at det er fundet. Man maa imidlertid antage, at det er en lystig Fætter ombord paa et Skib, der i et overgivent Lune har skrevet samme; thi der staaer blandt andet endvidere: "Dance de Polzer, dance and sing . . . wi dont go home till mornings o. s. v.; det er: "Dands Polka, dands og syng, vi gaae ikke hjem førend i Morgen o. s. v. Kortet er undertegnet: "Dokum Slup. Mr. G. M. Donald, New Strett, Aberdeen." Forsaavidt at Man i Almindelighed kun i yderste Nød og Fare indslutter og udkaster Sedler i forseglede Bouteiller, er det en kaad Spøg, at lege dermed.
Odense Adresse-Contoirs Efterretninger, 1846-07-30
Flyveposten fortæller, at tre af Hovedstadens Bedemænd ere nylig blevne suspenderede fra deres Post og underkastede retlig Forfølgelse paa Grund af nogle ved deres Embedsførelse stedfundne Misligheder.
Odense Adresse-Contoirs Efterretninger, 1846-07-30
Fra Maribo skrives, at der vel har paa enkelte Steder i Lolland viist sig nogen ubetydelig Rust i Rugen, men Størstedelen af denne Sæd er dog uanfægtet; Vaarkornet staaer i frodig Væxt og Kartoflerne ere ligeledes gode.
Odense Adresse-Contoirs Efterretninger, 1846-07-30
Af Rector Nielsens Jndbydelsesskrift sees, at Aarhuus's videnskabelige Realskole for Øieblikket besøges af 51 Disciple, hvoraf de 27 ere indenbyes og de 24 udenbyes. Udgifterne i Regnskabsaaret til 31 Decbr. 1845 var 7,697 Rbd. 82 s. og Jndtægterne (hvoraf 5,200 Rbd. tilskudt af den almindelige Skole fond): 7698 Rbd. 9 s.
Odense Adresse-Contoirs Efterretninger, 1846-07-30
Musiklærer H. C. Simonsen har nu bestemt sig til at etablere sig i Randers.¬
Odense Adresse-Contoirs Efterretninger, 1846-07-30
En gammel Comiker Skuespiller Voltz, der forTiden opholder sig i Thisted, har begyndt at more vores unge Publikum med et lille Dukke=Theater. Jhvorvel dette Jnstrument just ikke er af det betydeligste Slags, saa kan Man dog i Scenernes Vittighed erindre den Kunstner, der for henved 20 Aar siden her paa Theatret, (Th. A.) vandt almindeligt bifald.
Odense Adresse-Contoirs Efterretninger, 1846-07-30
Tivoli blev i Ugen fra 20226 Juli besøgt af 12,639 Personer.
Odense Adresse-Contoirs Efterretninger, 1846-07-30
Odense. Det hertil Byen af et Jnteressentskab kjøbte Bugseer= og Lyst-Dampskib Odin, observeredes i Middags at være i Opseiling her indad til.
Odense Adresse-Contoirs Efterretninger, 1846-07-30
Skibs= og Handels-Efterretninger. Christiania den 21 Juli. De nærværende Kornpriser ere følgende: 2radet Byg 14 Mk. 6 s. a 14 Mk. 12 s., Gradet dito 14 Mk., danske Rug 19 Mk. a 4 Spd. 1 Mk., østersøisk ditto 4 Spd. 36 s., Erter 18 a 22 Mk. pr. Tønde. Frederikshald den 18 Juli. Ved Bryggerne ingen Tilførsel af Kornvarer, hvorfor Priserne paa Byg ere noget høiere Paa Torvene ingen Tilførsel og Priserne uforandrede. Vinden har det meste af Ugen været SV. og V., hvorfor alle de udklarerede Skibe ligge her og vente paa NO. Capstad den 6 Mai. Vore Landmænd ere størstedeels fra alle Dele af Landet blevne beordrede til Grændsen imod Kafferne; Agerbruget maa derfor ligge stille, og der forestaaer Colonisterne en Fordyrelse af Levnetsmidlerne. Fra Jndien er Riis den eneste Tilførsel. Engelland vil, paa Grund af den feilslagne Kartoffelhøst, og egen Mangel paa Kornvarer, lidet eller intet kunne tilføre os. Dersom den samme Mangel ikke existerer paa Fastlandet, turde muligen en Udførsel af Levnetsmidler fra Danmark her til Landet faae et fordeelagtigt Udfald, da tilmed en anseelig fransk Eskadre, bestemt imod Madagascar, meget snart kan ventes til Bourbon. Det er ikke usandsynligt, at samme gjør Regning paa at kunne proviantere sig fra Cap, eftersom det er bekjendt, at Nabo-Colonierne Mauritius, Bourbon og St. Helena faae deres Proviant herfra. Dette vil imidlertid af de ovenanførte Grunde for det Første ikke kunne skee en Omstændighed, som kun kan forøge Dyrtiden. Dersom altsaa Kbhavnske Handlende maatte blive til Sinds at udvide deres commercielle Jnteresser til Caplandet og de nærliggende Øer, foreløbigen med alle Slags Fødemidler: Hvede, Meel, Bælgsæd, Kjød, Skinker, Smør og Ost, saa vilde vi tilraade, kun dertil at benytte Skibe, som ville hente Ladninger i Jndien eller China, eftersom der fordet Første ikke kan gjøres Regning paa nogen Retourfragt her. Længere hen vil maaskee dog denne kunne findes, med Uld, Viin, Aloe, Gummi, Huder, Horn, Strudsfjær o. s. v., selv med Bomuld fra Port-Natal.
Odense Adresse-Contoirs Efterretninger, 1846-07-30
Jnd- og udklarerede Skibe ved Odense Toldkammer. Jndgaaede, den 29 Juli, P. Johansen af Odense, fra Altona, Jagten Elisabeth Sophie med Stykgods.
Odense Adresse-Contoirs Efterretninger, 1846-07-30
Udgaaede: den 29 Juli, L. Zebothsen af og til Flensborg, Jagten Amalia med Raps; T. H. Rusch af Cappeln, til Veile, Jagten Frau Margrethe med Flyttegods.
Odense Adresse-Contoirs Efterretninger, 1846-07-30
Kjøbenhavns Børs-Cours den 28 Juli 1816. Hamb. 2 M. - k. S. 200. Bank-Disconto 4 pCt., ditto paa Banco=Vexler 5 pCt. 4 pCt. Kgl. Oblig. (uden Rente) 101 1/2 a 105 Rbd. Sedler. 3 pCt. engelsk danske Obligationer 86 2/5 a 86 1/2 Nationalbank-Actier 1775 3/4 a - Rbd. r. Sølv. Roeskilde Jernbane-Actietegning - 2 - Rbd. r. S.
Odense Adresse-Contoirs Efterretninger, 1846-07-30
(Jndsendt.) Til de ærede Landmænd i Fyen.
Odense Adresse-Contoirs Efterretninger, 1846-07-30
Ved i denne Tid at have besøgt det for mig kjære Fyen, er jeg, ved at betragte den fyenske Koerace, næsten bleven overbeviist om, at den ikke er mine Landsmænd tjenlig som Malke koe, men er god til Fedning, da den ei giver tilstrækkelig Mælk; hvilket er meget rimeligt, da en stor Deel Køer, som jeg i disse Dage har betragtet meget nøie, ei ere i Besiddelse af de Kjendemærker efter Guenoon, som udfordres til at kaldes Køer af 1ste Klasses 1ste og 2den Orden, og paa Grund deraf er deren betydelig Mængde fyenske Køer, som ikke give tilbørlig Mælk (nemlig efter Guenon fra 12 til 20 Potter daglig). Vi vide som Landmænd, hvor vigtige vore Køer ere os, fordi de give os en stor Jndtægt om Aaret, hvorfor have da Landmænden ikke i Fyen villet lægge dem efter, allerede for lang Tid siden at have faaet en bedre Race af Malkekøer, som kunde give et tilstrækkeligt Udbytte, Vel veed jeg, at endeel Schweitzer og Marskker ere komne til Fyen, især i de sidste Aaringer; men er den sidste Race dem tjenlig, Jeg vilde nødig, som ung Landmand, afgive nogen Dom i denne Sag, da jeg let af dem, som ikke kjende mig personlig, kunde blive anseet for en Mand, der ikke har den tilbørlige Agtelse for de ældre og i saa mange Henseender bekjendte dygtige Landmænd i Fyen; men desuagtet tillader jeg mig dog at gjøre opmærksom paa, at jeg er af den Formening, at Marskkeer ikke ere Fyenboer eller Jyder tjenlige, fordi det er Køer, som vil have noget godt for Tanden, og dertil udfordres i Særdeleshed Marskhøe, som disse Køer i deres Hjemstavn faae saavidt hele Vinteren og næsten ikke andet Foder; der giver denne Race et rigeligt Udbytte af Mælk, men vel neppe i Fyen, J næste Uge vil jeg tillade mig i Odense at præsentere 20 a 30 udmærkede Malkekoer (samt nogle faa Tyre) af ægte jydsk Race, som have de rigtige Koemærker efter Guenon og høre til 1ste Klasses 1ste og 2den Orden, og som paa Grund deraf give omtrent i Forhold til Koens Størrelse og gode Foder fra 12 til 20 Potter Mælk om Dagen, og give Mælk, efter at de paany ere blevne drægtige, i 7 a 8 Maaneder. Hvori Guenons Skrift især for os Landmænd er af høi Vigtighed, er, at man kan ved Kalve paa 1 Maaned iagttage, om de blive gode Malkekøer eller ikke, og da har man jo endnu Leilighed at udsætte dem til Salg. Ligeledes er det muligt, at jeg foreviser samme Dag 9 a 11 Heste, hvoraf de 9 ere kjøbte for at sælges til Hs. Majestæt eller en anden høi Person, og hvoraf Stanghestene ere omtrent 12 Qv. og Forløberne 10 Qv. 4 Tom., alle af een Farve.
Odense Adresse-Contoirs Efterretninger, 1846-07-30
Jeg tillader mig paa Grund af Ovenstaaende at indbyde de ærede Mænd, som maatte interessere sig for Kreaturer, at give Møde til et Dyrskue og Auction i Odense i næste Uge, hvortil Dagen nærmere igjennem denne Avis skal blive bekjendtgjort, ligeledes vil jeg modtage Bestillinger den Dag paa at levere fra 1 til flere 1000 Stkr., imod den billige Godtgjørelse af 1 Specie og fri Transport. Blesberg. Keilstrupgaard den 28 Juli 1846.
Odense Adresse-Contoirs Efterretninger, 1846-07-30
AVERTISSEMENTS. Musikalier, som faaes i den Hempelske Boghandel. Skandinavisk Album. 1. 2. Hefte, 1 Rbd. - Kjøbenhavns Sommer-Tivoli=Dandse. No. 1. 24 s. - Tre Digte af Staffeldt for een Syngestemme, af Helsted. 4 Mk. 8 s. - Kjøbenhavns Sommer-Tivoli, No. 3. Lumbye, Drømmebilleder, 3 Mk. - Skandinaviske Sange for een Syngestemme, med Accompagnement af Pianoforte eller Guitar. 1ste Hefte: "Der er et yndigt Land. "Satt maschinen i gang. Roselille. 48 s. - Lærkens Foraarsqvad Vals, af Madsen. 48 s.
Odense Adresse-Contoirs Efterretninger, 1846-07-30
Efterlysning. Skomagerdreng Niels Jensen, der har gjort sig skyldig i et bedrageligt Forhold, har under 27 d. M. forladt sin Lære hos Skomagermester Kreutzer her i Byen og dreven omkring i Provindsen. Han er let kjendelig derved, at han halter meget paa det venstre Been og er tillige temmelig voxen; han er 20 Aar gl. og var ved Bortgangen iført blaa Trøie, brune Beenklæder, rødstribet Hvergarns Vest, Skoe og Kaskjet.
Odense Adresse-Contoirs Efterretninger, 1846-07-30
Samtlige Politieøvrigheder anmodes tjenstligen om at anholde denne Person hvor han findes og derom meddele mig Underretning.
Odense Adresse-Contoirs Efterretninger, 1846-07-30
Odense Politikammer den 29 Juli 1846. G. Klaumann.
Odense Adresse-Contoirs Efterretninger, 1846-07-30
Dampbaaden Maagen afgaaer fra Assens til Høiskamling Mandagen den 3 August Morgen Kl. 7. og retournerer samme Dags Aften. Billetter a 8 Mk. pro persona Tour og Retour faaes hos Undertegnede fra Søndagen den 2den. Til Bespiisningen i Bestyrelsens Telt kunne billetter erholdes ombord. Assens den 26 Juli 1846. B. Bruun & Søn.
Odense Adresse-Contoirs Efterretninger, 1846-07-30
Skibsleilighed fra Hull til Odense. Den nye og hurtigseilende Skonnert Betzy & Laura, ført af Skipper Rasmussen, afgaaer om kort Tid fra Hull til Odense, og anbefales for Gods til nævnte og omliggende Kjøbstæder. Nærmere Underretning meddeles af Mægler J. W. Maar. Handelsbetjent søges.
Odense Adresse-Contoirs Efterretninger, 1846-07-30
En duelig Handelsbetjent, der er forsynet med paalidelige Anbefalinger, kan vente Condition strax eller til 1 Novbr. d. A., naar han i til Adressecontoiret afgivet Billet mærket Lyst melder sig og vedføier sine Anbefalinger.